FC København køber den 18-årige AaB-målmand Theo Sander. Det oplyser B.T . Prisen for den talentfulde spiller er på én million euro, som svarer til 7,45 millioner kroner. Ifølge B.T er det kun et lægetjek, der mangler, før præsentationen kan finde sted. Theo Sander har tidligere været rygtet væk fra Aalborg. Inter har blandt andre været nævnt som en af bejlerne til den talentfulde målmand. FC Københavns købspris er dog langt under, hvad Theo Sander denne sommer blev rygtet til Inter for, hvor transferjournalisten Fabrizio Romano skrev, at den italienske storklub var klar med 19 millioner kroner for ham. AaB har tidligere udtalt , at de ikke forventer, at et salg vil påvirke forventningerne til årets resultat, som ligger på et minus mellem 35-45 millioner kroner. Theo Sander kom som 12-årig til AaB fra partnerklubben Gug Boldklub og har også i en endnu yngre alder spillet for partnerklubberne Støvring I.F. og I.F. Frem Skørping.
Theo Sander har tidligere været rygtet væk fra Aalborg.